b'\n_START_ARTICLE_\nHrvati u Brazilu\n_START_PARAGRAPH_\nHrvati u Brazilu (port.croata-brasileiro) su osobe u Brazilu s punim, djelomi\xc4\x8dnim, ili ve\xc4\x87inskim hrvatskim podrijetlom, ili u Hrvatskoj ro\xc4\x91ene osobe sa prebivali\xc5\xa1tem u Brazilu._NEWLINE_Procjenjuje se da 45.000 Hrvata \xc5\xbeivi u Brazilu i to poglavito u brazilskoj federalnoj dr\xc5\xbeavi S\xc3\xa3o Paulu.\n_START_SECTION_\nPovijest\n_START_PARAGRAPH_\nDaleke 1830. po\xc4\x8delo je prvo masovno doseljavanje hrvatskog stanovni\xc5\xa1tva u Brazil._NEWLINE_Ve\xc4\x87ina ljudi koji su napustili svoje domove svojedobno zbog lo\xc5\xa1e ekonomske situacije. Najupe\xc4\x8datljiviji primjer bila je takozvana "Vinska klauzula" trgovinskog sporazuma iz 1891. izme\xc4\x91u Austo-Ugarske i Italije, koji je bio posebno nepovoljan za hrvatsko vinogradarstvo. Vinskom klauzulom dozvoljen uvoz jeftinih talijanskih vina uz vrlo povoljne uvjete, a njome je Austro-Ugarska namjeravala kupiti talijansko prijateljstvo odnosno vojno savezni\xc5\xa1tvo. Hrvatska vinska industrija je te\xc5\xa1ko pogo\xc4\x91ena ovom odlukom be\xc4\x8dke vlasti. Sporazum je trajalo dugi niz godina._NEWLINE_Nakon drugog svjetskog rata stotine tisu\xc4\x87a Hrvata je napustilo svoju domovinu zbog straha od odmazde i ukidanje demokracije od strane jugoslavenskih vlasti. Iseljenici su bili uglavnom ljudi iz ruralnih podru\xc4\x8dja, mladi i bez stru\xc4\x8dnih kvalifikacija._NEWLINE_Tzv. lan\xc4\x8dana iseljavanja dovodila su do kompaktnih skupina iseljenika, \xc4\x8desto povezanih obiteljskim vezama, mjestom iseljavanja, regijom itd._NEWLINE_U Brazilu su od hrvatskih iseljenika najbrojniji iseljenici podrijelom sa otoka Kor\xc4\x8dule._NEWLINE_Procjenjuje se da zajedno sa potomcima, broj Hrvata koji \xc5\xbeive u prekomorskim zemljama dese\xc5\xbee ca. 2,5 milijuna. Treba napomenuti da je nakon Rata u Bosni i Hercegovini veliki broj Hrvata napustio svoju domovinu.'